cyanic-selkie/wikianc huggingface dataset:
Svenska Bibelsällskapet
Det Svenska Bibelsällskapet ble grunnlagt den 22. februar 1815 og har idag sitt hovedsete i Uppsala. Styret har medlemmer fra alle kristne samfunn i Sverige. Selskapet har som formål å spre bibelen til det svenske folket, og har som hovedoppgaver oversettelse, spredning og spørsmål i forbindelse med bibelbruk. Selskapet var ansvarlig for utgivelsen av den nye svenske oversettelsen i 2000. Oppgavene som den statlige bibelkommisjonen hadde er nå tillagt bibelselskapet. Ganske tidlig ble regionale selskap opprettet i flere stift. I begynnelsen var det nær kontakt med den britiske søsterorganisasjonen, Det britiske og utenlandske bibelselskapet. Kong Carl XVI Gustaf er selskapets beskytter.
Charlie og sjokoladefabrikken (1971)
Charlie og sjokoladefabrikken  (originaltittel: Willy Wonka & the Chocolate Factory) er en amerikansk musikal- og eventyrfilm fra 1971 basert på barneboken med samme navn fra 1964 av forfatteren Roald Dahl (se Charlie og sjokoladefabrikken. Den var regissert av Mel Stuart og Gene Wilder spilte «Willy Wonka» mens Peter Ostrum spilte «Charlie Bucket».
Mens filmen ikke var noen kommersiell suksess da den ble lansert, har den siden vokst til å bli en kultklassiker for barn. Den andre filmatiseringen av boken som bærer samme navn, ble lansert i 2005 (se Charlie og sjokoladefabrikken (2005). Den var regissert av Tim Burton med Johnny Depp som «Willy Wonka» og Freddie Highmore som «Charlie Bucket».
Historien
«Charlie Bucket» (Peter Ostrum) er en fattig gutt som bor sammen med sin mor og fire besteforeldre, som ingen har vært ute av dobbeltsengen de deler på over tyve år. Charlie har heroisk strevet med å underholde familien sin når han hører at den berømte «Willy Wonka» (Gene Wilder) har plassert gull-lodd i fem av sine sjokolader. De som finner disse vil få et besøk på den berømte godterifabrikken hans, for å bli kjent med alle de hemmelige tingene som skjer der inne samt sjokolade for resten av livet.
Charlie ønsker å vinne mer enn noen annen, og på oppfordring av «bestefar Joe» (Jack Albertson), er han så dum at han bruker pengene sine på en eneste sjokolade, som dessverre ikke har noe gull-lodd. Han blir helt knust når nyhetsreportere annonserer at alle fem loddene er funnet. Neste dag, mens han går gjennom byen, finner han noen penger i rennesteinen. Han går inn i en forretning og kjøper en Wonka-sjokolade, som en øyeblikkelig hiver innpå. Idet han er i ferd med å forlade, bestemmer han seg for å kjøpe en til bestefar Joe. Da han går ut av forretningen får han høre at den femte lodd-finneren hadde forfalsket loddet, og at det femte loddet fortsatt fantes der ute. Og Charlie, i filmens mest minnerike scene, åpner sjokoladen og finner den siste av de fem loddene.
Før den store dagen, blir han kontaktet av «Arthur Slugworth» (Günter Meisner), som er en konkurrerende godterifabrikant. Han tilbyr Charlie mange penger i bytte for et eksemplar av Wonkas siste oppfinnelse, en «Everlasting Gobstopper». En fremmed (Peter Capell) som også dukker opp, advarer «Charlie» i et merkelig dikt om «små menn». Disse tingene glemmes dog fort, idet «Charlie» havner oppi mediesirkuset rundt de fem vinnerne som skysses til godterifabrikantens verden.
Idet de kommer til sjokoladefabrikken, er folkene bedt om å vente til «Wonka» kommer til porten. Han kommer mot dem med ansiktet gjemt under bremmen på hatten, og han går som en gammel mann. I siste øyeblikk, gjør han en saltomortale og lander på føttene, for å demonstrere sin ungdom og sin styrke. Wilder har senere forklart at han la dette til selv for å forsikre publikum om aldri å helt stole på hans rollefigur resten av filmen.
Virkeligheten kommer imot dem idet de går inn i Sjokoladefabrikken. «Wonka»s psykedeliske eventyrland er full av sjokoladeelver, gigantiske spiselige sopper, tapet man kan slikke på og orange dverger («umpa-lumpa»ene). Og ja, hvert barn får sin egen Gobstopper, et godteri som kan slikkes på foralltid uten å bli mindre.
Ettersom turen går, viser de fire andre barna seg som grådige, bortskjemte og uoppdragne barn. Skrekkelige ulykker skjer når de ikke følger ordrene de blir gitt og en etter en blir den lille gruppen redusert, til bare «Charlie Bucket» og «bestefar Joe» er igjen.
«Wonka» innrømmer at han var på jakt etter en erstatter, og at i tillegg til sjokoladen, vil «Charlie» få overta hele fabrikken. De går så inn i glassheisen og skytes opp i luften, tilsynelatene for å leve lykkelige i alle dager.
Eivind Gulliksen
Eivind Gulliksen (født 23. januar 1973 i Sør-Korea) er en norsk illustratør. Han har studert kunst, grafisk design og illustrasjon i Bristol i England. Han har tegnet til en lang rekke barnebøker, blant annet sin egen prisbelønte debutbok Bud and the Nameless Potato som ble utgitt i Korea i 2002. Gulliksen kombinerer ofte en presis, men myk blyantstrek med jevne fargeflater og grafiske effekter fra digitale tegneprogrammer.
Charlie og sjokoladefabrikken (1971)
Manuset
Produsentene av filmen ble enige om at filmen skulle lages som en barnemusikal, og at bokens forfatter, Roald Dahl, skulle skrive filmmanuset. I tillegg ble den uerfarne manusforfatteren David Seltzer bragt inn som ukreditert bidragsyter. Dahl hadde skrevet manuset på en slik måte at det ble vanskelig å lage film av, med datidens teknologi. Det ble gjort flere endringer i historien for at den skulle bli til en god film. Mest merkbart er selvfølgelig musikknumrene.
Eivind Gulliksen
Gulliksen arbeider i Drammen.
Charlie og sjokoladefabrikken (1971)
Produksjon
Ideen om å gjøre romanen Charlie og sjokoladefabrikken til film, kom da regissør Mel Stuarts 10 år gamle datter leste boken og spurte sin far om å lage film av den. Stuart viste så boken til produsent David L. Wolper, som akkurat på den tiden var i samtaler med Quaker Oats Company vedrørende introduksjonen av en ny sjokolade. Wolper overbeviste firmaet, som ikke hadde noen form for erfaring fra filmindustrien fra før, til å kjøpe rettighetene og finansiere filmen i den hensikt å promotere en ny «Quaker Oats Wonka Bar».
Rollene og studio
Regissør Mel Stuart og produsent David Wolper ignorerte Dahls ønske om å hyre den britiske komikeren Spike Milligan til hovedrollen som Willy Wonka. De vurderte først Joel Grey, en Broadway-sanger og danser, som ble valgt bort pga. at han var liten. Det ble holdt auditions i en hel uke på New Yorks Plaza Hotel helt til Hollywood-skuespiller Gene Wilder kom inn, og øyeblikkelig ble valgt til å spille Wonka. Produsentene samarbeidet med casting directors i New York, London og München for å finne skuespillere til å spille barna og deres foreldre. Dverger og småvokste fra hele verden ble funnet for å spille umpa-lumpaene.
Filmen ble innspilt i München, Tyskland, fordi det var signifikant billigere enn Hollywood og settingen passet godt for «Wonka»s fabrikk.
Innspillingen startet 31. august 1970 og var ferdig 19. november 1970.
Musikk
Sangene i den rekkefølgen de kommer i filmen:
Rørvik kirke
Rørvik kirke er en kirke i Nærøysund kommune som ble vigslet den 22. desember 2019. Den avløste en kirke fra 1896 som ble ødelagt av brann i 2012.
Charles Bradlaugh
Charles Bradlaugh (født 26. september 1833, død 30. januar 1891) var en britisk politiker og en av de mest kjente britiske ateister på 1800-tallet. Bradlaugh grunnla National Secular Society i 1866.
Academy of Television Arts & Sciences
Academy of Television Arts & Sciences, iblant forkortet Television Academy, er en amerikansk ideell organisasjon stiftet i 1946 for fjernsynsbransjens fremme. Organisasjonen deler ut Emmy-prisene. Den har 20,000 medlemmer fordelt på 29 profesjoner. Hovedkontoret er i North Hollywood i California.
Lothe kraftverk
Installert effekt er 90 kW fra en peltonturbin. Årsproduksjon er 0,45 GWh.
Gammarus pageti
Gammarus pageti er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er ikke funnet i norske farvann eller i nordlige Atlanterhavet.
Italia under Vinter-OL 1928
Italia under Vinter-OL 1928. Tretten sportsutøvere, alle menn, fra Italia deltok i fem sporter under Vinter-OL 1928 i St. Moritz. Italia vant ikke noen medaljer. OL-troppen besto av fem bobkjørere, fire langrennsløpere, tre skihoppere, to akere og en som deltok i kombinert. Beste plassering var en fjerdeplass i skeleton.
Willy Kanis
Willy Kanis (født 27. juli 1984) er en nederlandsk syklist som konkurrerer i banesykling. Hun representerte Nederland under Sommer-OL 2008 der hun ble nummer 4.
Epiechinus
Epiechinus er en slekt av biller som hører til familiegruppen stumpbiller (Histeridae).
Utseende
Onthophilinae, altså underfamilien Epiechinus tilhører, er nokså små og brede, rundede, oftest mørkfargede stumpbiller. Denne slekten har rader av korte, tykke børster på dekkvingene.
Levevis
Stumpbillene kan finnes i mange ulike habitater, men de fleste er på en eller annen måte knyttet til råtnende dyre- eller plantemateriale.
Utbredelse
Artene er utbredt i Afrika, Asia og Australia.
Anna Meares
Anna Maree Meares (født 21. september 1983) er en australsk syklist som konkurrerer i banesykling. Hun representerte Australia under Sommer-OL 2004 der hun vant gull- og bronsemedalje. Hun har også sølv fra Sommer-OL 2004.
Hun er verdensmester i keirin, sprint, 500m tempo (3x) og lagsprint (3x) og har totalt (pr. 2011) 18 VM-medaljer.
Harris Manchester College
Harris Manchester College er et av de konstituerende kollegier ved University of Oxford i Storbritannia. Det er tidligere kjent som Manchester College og er listet i University Statutes (V.1) som Manchester Academy and Harris College. I seremonier ved universitetet blir det omtalt som Collegium de Harris et Manchester.
Kollegiet ligger i Mansfield Road i det sentrale Oxford. Det er den minste av de konstituerende, fulle kollegiene ved Universitetet i Oxford. I 2010 hadde det finansielle gaver estimert til 12 millioner pund.
Sara Sandmark
Sara var datter av klokkeren i Eidsvoll, Peder Lefsen Sandmark og kona Anna Catharina Labard, kom i sin ungdom til København, og var en stund forlova med en handverker i byen. Under et besøk hjemme i Eidsvoll ble hun alvorlig kvesta på en dansemoro og fikk nesen knust. Etter dette ble hun boende hjemme, som husmannskone i Åsgrenda. Mannen gjorde en protese av tre til henne, og hun ble seinere helst kalt «Sara trenese».
Albuebeskytter
En albuebeskytter er en type verneutstyr brukt på albuene for å beskytte dem mot skade ved fall eller slag, eller for å gi polstring i langvarige stillinger. De brukes i mange idretter, som for eksempel ishockey, BMX, utforsykling, rulleskøyting, rullebrett, volleyball, skiidrett og bryting. Soldater bruk også ofte albuebeskyttere.
Politimuseet i Oslo
Politimuseet i Oslo er politietatens eget museum. Det holder til Sentrum politistasjon, Hammersborggata 12. Inntil 1973 het det Kriminalmuseet og ble opprettet i 1902. Museet har som oppgave å vise politiets og lensmannsetatens historie og utvikling. I tillegg vise enkelte straffesaker som antas å ha historisk eller etterforskningsmessig interesse.
Museet omfatter en samling av uniformer, tjenestevåpen, utstyr og gjenstander som har tilknytning til politi- og lensmannsetaten. Museet har også en del skarpretterutstyr og andre gjenstander som har hatt tilknytning til kriminalsaker. Dessuten en samling utstyr fra fengselsvesenet i eldre tider.
Museet hadde tidligere gjenstander som var knyttet til politiets arbeide i okkupasjonstiden, men disse er overført til Norges Hjemmefrontmuseum eller Forsvarsmuseet.
Politimuseet i Oslo ble i 2000 deponert til Justismuseet.
Biosyntese
Biosyntese (også kalt biogenese) er en enzymkatalysert prosess i alle levende celler hvor substrater omdannes til mer komplekse produkter. Biosyntesen utgjør derfor ofte anabolisme i levende organismer. Biosyntesen består ofte av flere koblede enzymatiske trinn hvor produktet fra det ene trinnet blir brukt som substrat i det etterfølgende trinnet. Eksempler på slike biosyntetiske prosesser med flere reaksjonstrinn er synteseveiene for aminosyrer, fettsyrer og naturstoffer. Biosyntesen spiller en stor rolle i alle celler, og kombinert utgjør de mange spesialiserte, metabolske veiene generell metabolisme.
Forutsetningene for biosyntese er prekursorene (kjemiske forbindelser som deltar i reaksjoner som gir andre forbindelser), kjemisk energi (for eksempel i form av ATP) og katalytiske enzymer, som kan kreve reduksjonsmidler (for eksempel i form av NADH eller NADPH).
Partnervalg
Partnervalg eller makevalg er et den atferden mange dyr viser før de parer seg (eller nettopp ikke parer seg).
Partnervalget er en viktig prosess som bidrar til seksuell seleksjon: Individer som ikke blir valgt, får heller ikke avkom. Derfor vil egenskaper som øker sjansen for å bli valgt (så sant de er arvelige), over tid spre seg i populasjonen.
Ofte er det hunner som velger og hanner som blir valgt, men det fins mange modifikasjoner og unntak fra dette. Generelt kan man si at jo mer en paring «koster» i form av energi brukt på avkommet, desto mer kresen vil det kjønnet være som «betaler kostnaden». I arter uten yngelpleie vil begge kjønn være forholdsvis ukritiske med tanke på partnerens kvaliteter. I arter der ett kjønn står for mesteparten av yngelpleien, vil dette kjønnet være det meste kresne. Eksempler er hjortedyr og hønsefugler der hunnen tar seg av avkommet og er mest kresen, eller kampfisker, sjøhester og svømmesniper der hannen tar seg avkommet og er mest kresen. I arter der begge kjønn bidrar til yngelpleien (for eksempel mennesker eller sjøfugl) vil partnervalg tilsvarende finne sted i begge kjønn. Det kan likevel være ulike egenskaper som foretrekkes av hvert kjønn selv i slike arter.
Partnervalg fører som sagt til seksuell seleksjon, men kan også selv være et resultat av seksuell seleksjon: Individer som har valgt «attraktive» partnere (uansett hva «attraktivitet» innebærer i den respektive arten), viderefører ikke bare gener for attraktivitet, men også gener for å velge attraktivitet. Begge deler vil dermed spres i populasjonen. Når partnervalget på denne måten både påvirker og påvirkes av seksuell seleksjon, kan det oppstå selvforsterkende prosesser (runaway-seleksjon). Disse kan føre til overdrevne sekundære kjønnskarakterer som reduserer sannsynligheten for å overleve. Eksempler er påfuglhannens hale som gjør at den bare vanskelig kan flykte fra rovdyr. Likevel vil ikke halen selekteres imot fordi den økte sannsynligheten for forplantning veier opp for den reduserte sannsynligheten for å overleve.
Arbins gate (Oslo)
Arbins gate (1-13, 2-8 ) ligger på Ruseløkka og er en liten gate som går mellom Henrik Ibsens gate (tidligere del av Drammensveien) til Løkkeveien. Gaten ligger på skillet mellom bydelene Frogner og Sentrum. Nr 1-13 hører med til Frogner og 2-8 hører med til Sentrum. Gaten fikk navnet Arbins gate i 1896, oppkalt etter by- og rådstueskriver Peter Arbin (1741–1804), som eide en løkke her. I 1938 ble skrivemåten Arbiens gate vedtatt. Gaten fikk tilbake sitt nåværende navn i 1983.
Den autonome provinsen Kosovo og Metohija
Kosovo og Metohija, fullt navn Den autonome provinsen Kosovo og Metohija er, i henhold til Serbias grunnlov, en autonom provins som omfatter regionene Kosovo og Metohija.
Provinsens territorium er omstridt mellom Serbia og den selvproklamerte og delvis anerkjente Republikken Kosovo; den sistnevnte har de facto kontroll over området. Regionen fungerte som en del av Serbia (hovedsakelig mens Serbia var en del av den jugoslavske staten) mesteparten av perioden mellom 1912 og 1999.
John Andreas Olsen
John Andreas Olsen (født 4. juli 1968) er en norsk offiser og forfatter, kjent for sine bøker om strategi og luftkrig. Olsen mottok Gill Robb Wilson-prisen i 2010 for sitt forfatterskap. I tillegg til arbeidet som offiser i Luftforsvaret er han på deltid professor i operasjonskunst og taktikk ved den svenske Forsvarshögskolan i Stockholm. Olsen ble sjef for Militærmaktsavdelingen ved Forsvarets stabsskole 1. mai 2006.
Han startet sin militære karriere på Luftstasjon Sørreisa som radartekniker i perioden 1989 til 1992. Senere tjenestegjorde hans som prosjektoffiser på Kjeller mellom 1995 til 1997 og som assisterende hovedlærer i luftmakt ved Luftkrigsskolen mellom 2000 og 2003. Han har også være liaisonoffiser ved den norske ambassaden i Berlin mellom 2005 og 2006. I 2010 ble Olsen utnevnt til nestkommanderende ved NATOs hovedkvarter i Sarajevo, der han leder NATOs rådgivningsgruppe, som skal forberede Bosnia-Hercegovina på status som medlemskapskandidat i NATO.
Olsens høyere utdanning omfatter gjennomføring av den tyske stabsskolen (Die Führungsakademie der Bundeswehr) mellom 2003 og 2005. Han har også doktorgrad i strategiske studier fra De Montfort University, hovedfag i engelsk fra universitetet i Trondheim og mastergrad i britisk politikk og litteratur fra University of Warwick, samt ingeniør i elektronikk fra Trondheim ingeniørhøgskole.
Paul von Jankó
Paul von Jankó (født 2. juni 1856 i Tata i Ungarn, død 17. mars 1919 i Konstantinopel) var en ungarsk pianist og ingeniør.
Bakgrunn
Som ung studerte han matematikk og musikk i Wien, der han var elev til H. Schmitt, J. Krenn og Anton Bruckner. Deretter flyttet han til Berlin der han fra 1881 til 1882 studerte matematikk på universitetet samt piano for H. Erlich.
Piano
I 1882 presenterte Jankó et patent på Jankó-klaveret, et klaviatur inndelt i seks rekker der 1., 3. og 5. og 2., 4. og 6. består av de samme tonene. Hver tone har tre anslags-punkter slik at utøveren kan benytte den av de tre tastene som for øyeblikket ligger best an for håndens posisjon.
Jankó ønsket å lage et klaviatur tilpasset menneskehånden i motsetning til det vanlige klaviatur der hånden må tilpasse seg klaviaturet. Det er lett å assosiere til trekkspillets tastatur, men det er ikke belagd noen direkte kopling mellom Jankó og det førstnevnte. Utformingen av klaviaturet skulle gjøre spillet mer effektivt og gjøre det mulig å slå an de bredeste akkorder samlet istedenfor brutt. Hver horisontale rekke er heltoner, f eks c-d-e-fiss-giss-b-c så det er hele tiden en kombinasjon av rekkene når man spiller. Fingersetningen er også den samme for alle toneartene.
Designen på Jankó-klaveret bygget på tidligere forsøk av Conrad Henfling (1708), Johann Rohleder (1791) og William Lunn (1843).
Det første flygel ble laget i 1885 av R. W. Kurka i Wien. Fra 1886 reiste han på konsertturneer med sin oppfinnelse. Instrumentet ble en tid godt mottatt fremst i USA, der flere produsenter monterte inn mekanikken i pianoer, men også i Østerrike og Tyskland. På tidlig 1890-tall fantes det et Paul von Jankó-konservatorium i New York. I 1905 ble et Jankó-selskap stiftet i Wien.
Den norske pianisten Thekla Nathan Bjerke var elev til Jankó, og holt mange konserter på piano med Jankó-klaviatur i Norge og i England. Et piano etter henne er bevart på Norsk folkemuseum, og vises idag på Ringve Museum. Det er laget av A. H. Francke i Leipzig. Francke stilte ut en mindre type av piano med Jankó-klaviatur på musikkutstillingen i Bologna i 1888.
Bandwagon
Bandwagon er en norsk musikkonkurranse i regi av Amedia hvor det gjennom 70 lokalaviser kåres en vinnerlåt. Det er en konkurranse med lokalt fokus, hvor artistene selv legger ut låter på sin lokalavis og hvor leserne kan lytte og stemme på sine favoritter.
Konkurransen legger ingen begrensninger på sjanger, alder på deltakerne eller antall sanger som legges inn, men det er to begrensninger; Det er kun anledning til å delta gjennom én lokalavis, og musikken må være laget av deltakeren(ne) selv.
Vinneren av konkurransen får platekontrakt med Warner Music, en stor markedsføringspakke i Amedia, spillejobb på Gramo Underwood på Norwegian Wood og Rock’n Roll Marathon i Oslo og Liverpool, oppfølging fra Wimp, studiotid og produsent til innspilling i Rock City studio verdt 70.000 kroner og faglig oppfølging fra Rock City.
Format
Bandwagon er bygget opp slik at avisene plukker ut hver sin låt som går videre til regionsfinalene som er oppdelt i 12 regioner. Derfra går én artist eller ett band videre til finalen. I tillegg går den låten som har fått flest publikumsstemmer til finalen, mens finalejuryen plukker ut en ekstra låt. Finalen blir dermed bestående av 14 låter. Det er en jury som til slutt kårer vinneren av Bandwagon.
Ramp-stipendet
I tilknytning til Bandwagon deles det ut et Ramp-stipend til verdi av 250.000 kroner. Alle som deltar på Bandwagon har mulighet til å søke på stipendet, som har Åge Aleksandersen som juryleder. Stipendet ble første gang delt ut i 2012, og gikk da til den samiske rapperen SlinCraze.
Årets Bandwagon
Bandwagon 2013 økte fra 26 aviser i 2012 til over 70 nettaviser. I løpet av to uker i september ble det arrangert 12 delfinaler, mens finalen i Namsos ble avviklet 16. november.
Av de 14 finalistene var det Fathers Finest fra Gjøvik som vant med låten «Paint the sky with sound».
Historikk
Bandwagon ble startet som en lokal musikkonkurranse i Namdalsavisa i Namsos i 2011. I 2012 kom 25 nåværende Amedia-aviser til, slik at 26 aviser over store deler av landet deltok. I 2013 var det over 70 nettaviser som deltok på låtkonkurransen.
Erlend Blikra
Erlend Jordbrekk Blikra (født 11. januar 1997 i Stavanger) er en norsk proffsyklist som sykler for Uno-X Pro Cycling Team
Han startet sin sykkelkarrière sammen med sin eldre bror, Håvard Blikra i 2006 da han var ni år. Han fikk sitt store gjennombrudd i European Youth Olympic Festival (EYOF) i 2013. Der fikk han gull på individuell tempo, og kom inn som nummer fem på fellesstarten.
Blikra fikk i mai 2014 Norges første sammenlagtseier UCI Nationscup for junior, da han deltok i rittet Le Trophée Centre Morbihan i Frankrike. Han vant førsteetappen og den individuelle tempoetappen, og fikk også poengtrøyen og ungdomstrøyen.
Blikra vant i 2020 NM gateritt i Sandnes som ble avholdt på Forus Trafikkstasjon hvor Blikra har vunnet mange ritt i løpet av sin karriære.
Gammarus inopinatus
Gammarus inopinatus er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er ikke funnet i norske farvann eller i nordlige Atlanterhavet.
Stanley Cup-sluttspillet 2018
Stanley Cup-sluttspillet 2018 ble spilt mellom 11. april 2018 og 8. juni 2018. Washington Capitals vant pokalen etter å ha slått Vegas Golden Knights med 4–1 i kamper.
Bakgrunn
Som vinner av Presidents' Trophy gikk Nashville Predators til sluttspillet etter å ha vunnet flest poeng i grunnserien. Pittsburgh Penguins gikk til sluttspillet for tolvte sesong på rad.
Vegas Golden Knights ble det første laget som kom til sluttspillet i sin åpningssesong i NHL siden 1979-1980-sesongen, da også Hartford Whalers og Edmonton Oilers gjorde det samme. For fjerde gang i NHLs historie (2000, 2001, 2007) kom bare to av Original Six-lagene, Boston Bruins og Toronto Maple Leafs, til sluttspillet. For første gang siden sluttspillet i 1966 vil det ikke bli spilt noen sluttspillkamper i delstaten New York.
For femte gang på åtte år kom alle Californialagene til sluttspillet.
Både Montreal Canadiens og Detroit Red Wings lyktes ikke å gå til sluttspillet, og dette er første gang siden Red Wings ble etablert i 1926. For første gang siden sluttspillet i 1969 lyktes verken Chicago Blackhawks eller Detroit Red Wings å nå sluttspillet i samme sesong.
Tittelforsvarer
Tittelforsvarer er Pittsburgh Penguins som vant finaleserien 4-2 mot Nashville Predators etter å ha vunnet den avgjørende kampen 0-2 i Bridgestone Arena 11. juni 2017.
Kvalifiserte lag
Dette var femte året etter at NHL la om divisjonsinndeling fra 2013–2014-sesongen, hvor de tre beste lagene fra hver division og to wildcards fra hver deltok, med en samlet deltakelse på åtte lag fra hver conference.
Følgende lag ble kvalifiserte for deltakelse:
Sluttspill
Sluttspillet ble spilt i et cupformat, hvor de to første rundene er innen hver divisjon, hvor wildcard-laget spiller mot divisjonsvinneren, og lag to og tre spiller mot hverandre. Vinnerne avanserte til neste runde som var en divisjonsfinale, og vinnerne av divisjonsfinalene gikk videre til conferencefinale. De to conferencevinnerne møtte hverandre i Stanley Cup-finalen.
I de to første rundene hadde det høyest seedede laget hadde hjemmebanefordel, mens i conferencefinalene og i Stanley Cup-finalen var det laget med flest poeng fra grunnserien som hadde hjemmebanefordel.
Det ble spilt best av syv kamper, i følgende serie (for det høyst seedede laget): H-H-B-B-H-B-H, slik at det høyest seedede laget startet med to hjemmekamper.
Stanley Cup-finalene
Finalen blir spilt best av 7 kamper, og er den første gangen disse to lagene møter hverandre i et sluttspill. Vegas er det første laget som kommer til Stanley Cup-finalen i sin første NHL-sesong siden St. Louis Blues ble tatt opp i 1967, men den gangen var de som nytt lag garantert finalespill. Dette er andre gangen Washington spiller finale, første gangen var da de tapte i fire kamper for Detroit Red Wings i 1998. Dette er første gang siden finalene i 2007 at denne går mellom to lag som ikke tidligere har vunnet Stanley Cup.
Vegas vant begge kampene da lagene møtte hverandre i grunnserien.
Vegas Golden Knights hadde flest poeng i grunnserien og var det høyest rangerte lag, og har hjemmekamp i kamp 1, 2, 5, mens Washington har hjemmekamp i kamp 3, 4 og 6.
Vegas er kvalifisert fra Western Conference, mens Washington fra Eastern Conference.
Alle klokkeslett er i Eastern Time (UTC-04:00). Kamper på datoer i kursiv ved behov
127. motoriserte infanteridivisjon
127. motoriserte infanteridivisjon (russisk: 127-я мотострелковая дивизия), er en russisk divisjon i 5. kombinerte armé i Østre militærdistrikt forlagt med hovedkvarter og stab til Sergejevka. Divisjonen ble satt opp 1. desember 2018, med basis i tidligere 59. motoriserte infanteribrigade i samme område.
Hansagjeltunnelen
Hansagjeltunnelen er en tunnel på fylkesvei 49 i Kvam kommune i Vestland. Tunnelen er en av fire tunneler på strekningen gjennom Tokagjelet. Den er 693 meter lang og ble åpnet i 1958 mens veien ble tatt i bruk på 1960-tallet.
Canada under Vinter-OL 1928
Canada under Vinter-OL 1928. Tjuetre sportsutøvere, tjue menn og tre kvinner, fra Canada deltok i fem sporter under Vinter-OL 1928 i St. Moritz. Canada kom på femteplass med en gullmedalje. OL-troppen besto av tolv ishockeyspillere, fem kunstløpere to menn og tre kvinner, tre skøyteløpere, to langrennsløpere og en skihopper. Ishockeyspilleren John Porter var Canadas flaggbærer under åpningsseremonien.
Trondenes (valgkrets)
Trondenes var 1. valgkrets i Tromsø amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Trondenes valgte således én representant og én personlig vararepresentant.
Valgkretsen Trondenes bestod av herredene Kvæfjord, Trondenes, Bjarkø/Bjarkøy, Ibbestad, Salangen, Lavangen fra 1909 og Harstad med rundt 25 000 innbyggere og 11 000 stemmeberettigede etter innføringen av kvinnelig stemmerett. I 1918 fikk amtet flere representanter, og 1. valgkrets ble redusert til herredene Kvæfjord, Trondenes, Bjarkøy, Berg, Torsken og Harstad ladested med 18 319 innbygger og 8 820 stemmeberettigede.
Them or Us
Them or Us er et album med den amerikanske musikeren Frank Zappa, utgitt i oktober 1984 av Barking Pumpkin Records.
Albumets innehold
Åpnings-sangen og avslutningssangene ble ikke skrevet av Zappa: «The Closer You Are», ble skrevet av Earl Lewis og Morgan Robinson og opprinnelig utgitt av The Channels; og «Whippin' Post» ble først framført av The Allman Brothers Band.
«Ya Hozna» inkluderer baklengs sang hentet fra «Sofa No. 2» (fra albumet One Size Fits All fra 1975). «Lonely Little Girl» (fra albumet We're Only in It for the Money fra 1968) og uutgitte opptak av «Valley Girl» (sang av Moon Zappa). «Planet of My Dreams» (som inkluderer Bob Harris på vokal) er en 1981 studioinnspilling hentet fra Zappas uutgitte musikal Hunchentoot (andre titler fra dette showet på den første CD-utgaven av Sleep Dirts gjenutgivelse i 1993). «Be In My Video«», som har blitt beskrevet som den beste sangen på albumet, spøker om klisjéer i musikkvideoer, spesielt David Bowie's hitsingel «Let's Dance».
Som med andre Zappa rockalbum på den tiden, ble mange spor hentet fra liveinnspillinger. Senere studio–overdubbinger ble bahandle fritt, uten at noe ble nevnt i albumnotatene.
Utgivelse
På grunn av tidligere problemer med albumet Thing-Fish, som MCA Records nektet å gi ut, lagde Zappa en avtale med EMI Records, som gjorde at Them Or Us og Thing-Fish ble distributert av Capitol Records i USA. Zappa skrev en "advarsel" som fantes på inner-coveret på disse albumene, som på Frank Zappa Meets the Mothers of Prevention, som opplyste om at that albumene innehold noe et "truly free society would neither fear nor suppress", og en "garanti" som stadfestet at "the lyrics would not cause eternal torment in the place where the guy with the horns and pointed stick conducts his business."
Sporliste
Alle spor skrevet av Frank Zappa der ingenting annet er nevnt.
Meteor (andre betydninger)
Meteor kan ha forskjellige betydninger:
Them or Us
Sporliste
Side 1
Side 2
Side 3
Side 4
Personell
Musikere
Produksjon
Christine Sinclair
Christine Margaret Sinclair (født 12. juni 1983) er en canadisk fotballspiller. Hun spiller angrep, og er også en del av det canadiske landslaget.
Sinclair ble i 2017 utnevnt til offiser av Order of Canada.
Battersea Park
Historie
Før 1846 var det området som nå er dekket av parken kjent som Battersea fields, og var et egnet sted for dueller. Den 21. mars 1849 møttes hertugen av Wellington, daværende statsminister, og Jarlen av Winchilsea på markene for å avgjøre en æressak ved duell. Wellington var positiv til å lette begrensningene som var pålagt katolikkene til å delta i politikken, mens Winchilsea var imot og hadde anklaget Wellington for «et lumsk design for overtredelse av våre friheter og innføring av pavemakten i hvert eneste departement i staten.» Da de skulle skyte, bommet hertugen med vilje, mens jarlen skjøt i luften. Jarlen skrev senere en ydmyk beklagelse til hertugen.
Battersea Park var vert for den aller første demonstrasjonen av fotball spilt med regler utviklet av det nye forbundet The Football Association (FA) 9. januar 1864. Spillerne ble valgt av FA-presidenten og sekretæren, og inkluderte flere velkjente fotballspillere.
I 1951 ble parken forvandlet til en «festivalpark» som ledd i en stor festival som ble feiret etter andre verdenskrig. Parken fikk nye fontener og andre fasiliteter, blant annet en forhøyet gangvei bundet sammen av plattformer i trærne. En annen del av forvandlingen var tilføyelsen av en fornøyelsespark.
Parken har også en liten zoologisk hage; flere utendørsanlegg for idrett, blant annet tennisbaner, løpebaner og et fotballstadion, en innsjø for båtaktiviteter, og en fredspagode.
I perioden 2002–2004 ble parken renovert. Den ble gjenåpnet 4. juni 2004 av prins Philip, hertug av Edinburgh.
United Bible Societies
United Bible Societies (UBS) er en verdensomspennende organisasjon av bibelselskap. I 1946 møttes delegater fra flere land i Haywards Heath i England til et møte for å koordinere bibelselskapenes aktiviteter. Møtet endte med at delegater fra tretten land grunnla UBS. Selskapet har to hovedkvarter, et i London og et i Genève i Sveits.
I januar 2009 var 145 bibelselskap medlem av UBS. Disse arbeider i mer enn 200 land og områder. UBS deltar videre i 546 oversettelsesprosjekt på totalt ca. 500 språk. Det er anslått at førstegangs utgivelser av (deler av) Bibelen vil finne sted på ca. 320 språk, og nye oversettelser forberedes på mange av de øvrige språk.
Blant disse er de nordiske:
Jenő Brandi
Jenő Brandi (født 13. mai 1913 i Budapest død 4. desember 1980 i Budapest) var en ungarsk vannpolospiller som deltok i de olympiske leker 1936 i Berlin og 1948 i London.
Brandi ble olympisk mester i vannpolo under OL 1936 i Berlin. Han var med på det ungarske laget som vant vannpoloturneringen. Det var 16 nasjoner som stilte med lag. Ungarns resultat i finalerunden, 2-2 mot Tyskland, 3-0 over Belgia og 5-0 over Frankrike. Ungarn og Tyskland fikk begge 5 poeng men Ungarn vant på grunn av bedre målsnitt (10/2 = 5) mot Tysklands (14/4 = 3,5). De andre spillerne på det ungarske laget var György Bródy, Kálmán Hazai, Márton Homonnay, Olivér Halassy, Mihály Bozsi, János Németh, István Molnár, György Kutasi, Sándor Tarics, Miklós Sárkány. Brandi spilte seks kamper under vannpoloturnering i Berlin.
Tolv år senere, under OL 1948 i London var han med på det ungarske laget som kom på andreplass bak Italia. Brandi spilte tre kamper.
Akvariet i Bergen
Stiftelsen Akvariet i Bergen - Det Nasjonale Akvariet er et akvariumsanlegg fra 1960 som viser fisk, vannlevende dyr og pingviner. Akvariet har i tillegg en tropisk avdeling med slanger, krokodiller, edderkopper og andre tropiske dyr. Anlegget ligger på Nordnes i Bergen sentrum. Nordnesparken og Nordnes sjøbad ligger like ved Akvariet.
Beskrivelse
Akvariet ble finansiert ved en innsamlingsaksjon i Bergen, og det ble bygget sammen med Havforskningsinstituttet. Det ble tegnet av Hans Chr. Gaserud og Helge Simers og ble åpnet 27. august 1960. Det var da Nord-Europas største og mest moderne akvarium. Aslak Sverdrup overtok som administrerende direktør 1. mars 2019. Før den tid var det Geir Olav Melingen som var direktør på Akvariet (fra 1. april 2015).
Akvariet har mer enn 300 arter og over 60 store akvarium. I 2016 ble det åpnet et havakvarium som kan sees fra utsiden og innsiden. I fire utendørdammer holder pingvinger, sjøløver, oter og stor fisk til og i den tropiske avdelingen holder slanger, krokodiller, edderkopper, øgler og andre eksotiske dyr til. Sommeren 2018 åpnet en ny stor oterdam på Akvariet, hvor de to oterne Gizmo og Bella bor. Oteren på Akvariet er Europeiske otere - et semi-akvatisk rovpattedyr i mårfamilien. På samme tid åpnet og en stor lekeplass for barn og voksne på takterrassen til Akvariet.
Det nye akvariet
I 2018 la akvariet fram ideer og planer for utvidelse og flytting til Dokken, sammen med Havforskningsinstituttet og Fiskeridirektoratet. Det nye akvariet vil, avhengig av finansiering, kunne stå ferdig i 2025.
I juni 2022 ble det offentligjort at det nye akvariet skal etableres som et verdenshavsenter og skal være et kunnskaps- og formidlingssenter for havet. Det nye senteret skal få navnet «O».
Anna Winge
Anna Jacobine Winge (født 24. mai 1860 i Christiania, død 16. juni 1921 i Kristiania) var en norsk sangpedagog, lyriker, barnebokforfatter. Hun gjorde seg mest bemerket med operaen Marisagnet, med musikk av Johannes Haarklou.
Liv og virke
Hun utga år 1900 en samling barnerim tilegnet gudsønnen Michael Sars. Året etter utga hun eventyrboken Prinsesser og Trold og i 1907 utkom hennes Salmebog for børn til skolebrug. Salmeboken inneholder 182 salmer og religiøse sanger tilpasset ulike alderstrinn.
Europeisk Hansamuseum
Europeisk Hansamuseum (tysk Das Europäische Hansemuseum) ligger i hansabyen Lübeck i Schleswig-Holstein i Nord-Tyskland. Det er det største museet med hansatiden som tema. Det åpnet i mai 2015 og viser Hansaforbundets historie. Museet drives av Lübecks Possehl-Stiftung, oppkalt etter kjøpmannen og mesénen Emil Possehl.
Tokagjeltunnelen
Tokagjeltunnelen er en tunnel på fylkesvei 49 i Kvam kommune i Vestland. Tunnelen er en av fire tunneler på strekningen gjennom Tokagjelet. Den er 409 meter lang og ble åpnet i 1956, mens veien ble tatt i bruk 1960-tallet.
Anna Winge
Liv og virke
I 1909 fikk Anna Winge antatt sitt stykke Marisagnet ved Nationaltheatret. På hennes initiativ komponerte Johannes Haarklou musikken til denne operaen, som fikk sin urfremførelse 17. august 1910. Den ble oppført 16. ganger. Stykket bygger på syv bilder bygget over et motiv fra det 16. århundre, med fortellingen om Mari og hennes ulykkelige skjebne. Agnes Wollebæk fikk sin debut i hovedrollen.
Winge skrev blant annet også teksten til Tullemors vise, Barcarole (tilegnet Ida Basilier-Magelssen) og barnerimet Pus er borte, begge tonesatt av Mon Schjelderup. Sistnevnte var tilegnet Agnes Eugène-Hanssen.
Anna Winge ble bisatt fra kapellet på Vår Frelsers Gravlund 20. juni 1921.
Familie
Anna Winge var datter av overlege Peter Emanuel Winge og Catharine Elisabeth Welhaven. Moren var datter av dikteren Johan Sebastian Welhaven. Anna Winge forble ugift.
Europeisk Hansamuseum
Museet
Museet viser Hansaforbundets utvikling fra 1200-tallet og videre gjennom mer enn 400 år. Tema for utstillingene er hansabyenes utvikling, hvordan lybsk rett hadde betydning for handelen, religionens innflytelse og pestens herjinger. Også myter og legender som oppsto i etterkant behandles i utstillingen. Hansaens historie fortelles med eksempler fra Novgorod, Lübeck, Brügge, Bergen og London. Autentiske gjenstander vises i utstillingen sammen med installasjoner og mediastasjoner. London presenteres i en stor bymodell som viser byen omkring år 1500. Utstillingen er tekstet på tysk, engelsk, svensk og russisk.
Omlyd
Omlyd er regelmessige vokalvekslinger som forekommer i mange germanske språk. Den er en form for assimilasjon der vokalen i den første, trykksterke stavelsen blir påvirket av vokalen i den neste, trykklette stavelsen. Vokalskiftet var en del av synkopen der trykksvake vokaler falt bort, og trykket ble konsentrert om, som regel, første stavelse. Den trykksvake vokalen som utløste omlyden er nå ofte redusert eller helt borte. Omlyd er en av årsakene til at de nålevende germanske språkene er så rike på vokalfonemer, som regel mer enn 20.
Begrepet omlyd brukes helst om vokalvekslinger i germanske språk og sørsamisk. Tilsvarende fenomener i andre språk har ofte egne betegnelser, som metafoni i de romanske språkene.
Man skiller mellom flere typer omlyd:
A-omlyd
Dette er den eldste omlyden som oppstod i urnordisk før 500. Den danske gullhorninnskriften fra 400-tallet har formen horna og ikke den eldre *hurna. Dette vokalskiftet skjedde også i de vestgermanske språkene, men antagelig ikke i gotisk.
En trykksvak a i etterfølgende stavelse senket trykksterke, trange vokaler. Dette medførte to forandringer:
i > e: niðan – neðan
u > o: *buða – boð
I-omlyd
Denne omlyden forekommer i alle nålevende germanske språk og setter et sterkt preg på dem. Vokalskiftingene finnes både mellom grunnord og avledninger, og mellom ulike bøyningsformer av samme ord. En i-lyd i den etterfølgende stavelsen førte tunga lenger fram og opp i munnen slik bakre og dype vokaler ble omdannet til nye vokaler. I ettertid er som regel den trykksvake i-lyden redusert til en schwa-vokal eller falt helt bort. Eksempler fra moderne norsk er: navn – nevne, tom – tømme, ung – yngre og bok – bøker.
Følgende tabell viser lydovergangene i norrønt:
U-omlyd
En trykksvak u i etterfølgende stavelse førte til at leppene ble rundet. Denne overgangen virket bare på a:
I trykksterk stavelse ble a til ǫ, en lyd som lignet å, men kan hende med en viss ø-klang.
a > ǫ: *landu > lǫnd; *barnu > bǫrn
I stavelser med halvsterkt trykk ble derimot a til u. I norrønt var u-omlyden viktig i bøyningen av noen intetkjønnsord og de svake a-verbene. Følgende tabeller viser bøyningen av land, og av kasta i indikativ:
U-omlyden var den yngste av omlydene og er bare kjent fra de nordiske språkene. Den ble ulikt gjennomført i forskjellige områder. Det er årsaken til at det heter barn i flertall på bokmål og svensk, men born på nynorsk, børn på dansk og börn (nominativ) på islandsk. Andre ordpar er gang/gong, sang/song, stang/stong og aske/oske.
Brytning
Brytning er en lydovergang som minner om omlyd. Også her blir den trykksterke vokalen påvirket av en påfølgende trykklett vokal. Brytning påvirket bare kort e, og det er to typer brytning:
a-brytning: e > ia, ja
u-brytning: e > io, jo, jǫ
Brytning forekommer bare i de nordiske språkene og er en påfallende forskjell fra de vestgermanske språkene. Tabellen viser noen eksempler med den urgermanske formen av et ord og kognater i to vestgermanske språk (engelsk, tysk) og i to stadier av nordisk (norrønt, moderne norsk).
Selv om alle nordiske språk har brytning, ble den ulikt gjennomført i forskjellige områder. Det er årsaken til ordpar som mel/mjøl, eg/jeg og syk/sjuk.
Gammarus rouxi
Gammarus rouxi er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Bullshit
Bullshit (direkte oversatt fra engelsk: oksedritt) er tomt snakk eller vrøvl, på norsk også oversatt til pisspreik.
Beskrivelse
Bull, som kan se ut som en forkortelse av bullshit, brukes på engelsk i samme betydning. Bull ble imidlertid brukt tidligere enn bullshit. Allerede i middelalderen ble bull brukt i betydningen falsk snakk, svindel, bløff. Ordet bullshit kommer fra amerikansk slang og er dokumentert brukt fra 1915.
Bullshit er en blanding av sant og usant, og har bredt seg som en strategi i politisk kommunikasjon, ifølge førstelektor i retorikk ved Høyskolen Kristiania, Kjell Terje Ringdal. Han har uttalt: «Dette er ikke indentert løgn, men snarere en måte å komme seg unna en vanskelig situasjon på, gjennom alt fra grove løgner til lettere omskriving av sannheten. Bullshit som fenomen preger politikken i stadig større grad. Det er blitt lettere å bløffe litt.»
I kognisjonsvitenskap brukes bullshit om utsagn som settes fram uten å ta hensyn til om de er sanne eller usanne, og regnes derfor ikke som regelrett løgn. Det er utarbeidet veiledninger for å gjenkjenne og motvirke bullshit på arbeidsplasser, i media og samfunnet ellers.
Pachylopus
Pachylopus er en slekt av biller som tilhører familien stumpbiller (Histeridae).
Utseende
Små til middelsstore (ca. 4 millimeter), tettbygde, rundede, oftest blankt svarte stumpbiller, kan ha gule eller røde tegninger på dekkvingene. Kroppen er gjerne rundet og litt hvelvet. Gruppen kan kjennes på at dekkvingenes midparti er slett uten punkstriper, ofte speilblankt.
San Marino under Sommer-OL for ungdom 2014
San Marino deltok under Sommer-OL for ungdom 2014 fra 16. til 28. august 2014 i Nanjing i Kina. Troppen bestod av tre utøvere.
Pachylopus
Utbredelse
Slekten har en meget spredt utbredelse: den ene arten lever i Sør-Afrika, den andre i det nordvestlige Mexico.
Ski-VM 2021 – Kombinert normalbakke/4 × 5 kilometer stafett menn
Kombinert normalbakke/4 × 5 kilometer stafett under Ski-VM 2021 ble arrangert 28. februar 2021.
Skihopping
Hopprennet startet kl. 10:00.
Langrenn
Langrennet startet kl. 15:00.
VM i friidrett 2007 – Lengdehopp menn
Øvelsen Lengdehopp herrer ved VM i friidrett 2007 ble avholdt på Nagai Stadium i Osaka, Japan den 29. august (kvalifikasjon) og den 30. august (finalen).
Norge var ikke representert ved øvelsen.
Arnafjorden
Arnafjorden er en fjordarm av Sognefjorden på sørsiden av fjorden i Vik kommune. Den er 8,5 kilometer lang og har en sørvestlig utstrekning. Indre del av fjorden er delt i to fjordarmer, Framfjorden og Indrefjorden. Den lengste av disse er Indrefjorden.
Fjorden har innløp mellom Husstavenes i vest og Eitreneset i øst og ligger mellom fjellene Fagerdalsnipi (1245 moh) og Jambueggi (1145 moh). Et stykke inne i fjorden ligger grenden Arnafjord på vestsiden. Her stuper Breidfossen ned til fjorden. Like forbi Arnafjord deler fjorden seg i Framfjorden og Indrefjorden. Framfjorden går innover til bygden Framfjord. Indrefjorden går inn til gårdene Tenne, Frettheim og Åse.
Fv92 følger fjorden rundt hele den indre delen og opp til Arnafjord på vestsiden, der veien slutter.
Mihály Bozsi
Mihály Bozsi (født 2. mars 1911 i Budapest, død 5. mai 1984 i Budapest) var en ungarsk vannpolospiller som deltok i de olympiske leker 1936 i Berlin.
Bozsi ble olympisk mester i vannpolo under OL 1936 i Berlin. Han var med på det ungarske laget som vant vannpoloturneringen. Det var 16 nasjoner som stilte med lag. Ungarns resultat i finalerunden, 2-2 mot Tyskland, 3-0 over Belgia og 5-0 over Frankrike. Ungarn og Tyskland fikk begge 5 poeng men Ungarn vant på grunn av bedre målsnitt (10/2 = 5) mot Tysklands (14/4 = 3,5). De andre spillerne på det ungarske laget var György Bródy, Kálmán Hazai, Márton Homonnay, Olivér Halassy, Jenő Brandi, János Németh, István Molnár, György Kutasi, Sándor Tarics og Miklós Sárkány. Bozsi spilte seks kamper under vannpoloturnering i Berlin.
Bieudron kraftverk
Bieudron kraftverk er et vannkraftverk i Sveits' alper, kantonen Wallis. Det har en fallhøyde på 1 883 meter og generer 443MW.
Barna Synger
Barna Synger er en serie med CD'r utgitt av Egmont Serieforlaget AS. Barneselskapet. Tradisjonelle barnesanger sunget av barn fra Oslo, Asker og Sandefjord.
Barna Synger 1, 2 og 3
Utgitt i 2004 Produsert og mikset av Rolf-Olav Ringkjøb og Trond Slyngstadli for Press Play Productions. Arrangement: Helge Flatland
Angelina Jordan
I september 2014 framførte hun «Fly Me to the Moon» på The View. Hun har også vært med i TV 2-programmet Allsang på grensen og på svensk TV4. I tillegg hadde hun en liten rolle i den siste episoden av TV-serien Lilyhammer i 2014, der hun spilte en jente som sang på en bar.
I 2014 opptrådte hun for nobelsprisvinnerne Malala Yousafzai og Kailash Satyarthi på Redd barnas fredsprisfest. Hun sang Louis Armstrongs klassiker «What a wonderful world».
I 2015 ble det utgitt en bok med navnet Mellom to hjerter som var illustrert av Angelina Jordans bestemor Mery Zamani. Boken forteller Angelina Jordans historie der hun møter en fattig, foreldreløs jente i Asia som hun gir bort skoene sine til. Til gjengjeld lover den foreldreløse jenta å alltid be for Angelina. Boken er basert på en sann historie og forklarer hvorfor Angelina Jordan pleier å opptre barføtt.
Angelina Jordan deltok i det amerikanske programmet Little Big Shots i april 2016 med låten Fly Me to the Moon, som hun i den forbindelse sa var hennes favorittsang. Episoden hadde mer enn tolv millioner seere. Programmet går ut på at barn skal få muligheten til å vise frem talentene sine. Hun har også opptrådd i samme program-konsept både på britisk og tysk TV.